tomron87/hebrew-wikipedia-sentences-corpus huggingface dataset:
גרבי ניילון וגרביונים, בהיותם שקופים, חולקים יתרון של ייבוש מהיר בהשוואה למכנסיים.
זוגות חלופיים גם קלים לנשיאה במקרה שהם ניזוקים.
אם נוצר בהם סולם רץ, ניתן להחליפם „אחד־אחד", דבר המעניק להם יתרון כלכלי בהשוואה לגרביוני טייץ.
עם זאת, לגרבי ניילון יש חיסרון במזג אוויר קר, שכן שטח עור גדול יותר חשוף לקור בהשוואה לגרביון.
נוסף על כך, גרביון אינו מצריך שימוש בביריות או בחגורת ביריות.
ניתן להחזיק גרבי ניילון באחת משלוש דרכים:
גרביונים הם אמצעי התמיכה הנפוץ ביותר.
בחלק הפנימי של החלק העליון של הגרביים יש רצועה (בדרך כלל סיליקון ) של חומר אלסטי או בעל אחיזה גבוהה, אשר עמידה בפני החלקה במורד הירך.
חגורת ביריות, או כתפיות, היא הדרך השנייה הנפוצה ביותר להחזיק גרבי ניילון.
זוהי פיסת תחתונים הנלבשת סביב המותניים כמו חגורה אך מתחת לבגדים, הכוללת "כתפיות" או "תושבות" המתחברים לחלק העליון של הגרביים.
לעיתים קרובות, הלובשים בחרו בחגורות הכוללות את הקליפסים במקום חגורה נפרדת.
רצועת גרב היא אמצעי התמיכה הפחות נפוץ.
היא מונחית מעל הגרב כדי להחזיק את הגרב על ידי הידוקה לרגל.
אלו הן הביריות שבדרך כלל לובשת כלה בחתונתה.
בשימוש מודרני, המונח "stocking" מתייחס ספציפית לצורת גרבי ניילון המסודרת כשני חלקים, אחד לכל רגל.
המונחים "hold-ups" ו-"thigh highs" מתייחסים לגרבי ניילון שנשארות למעלה באמצעות גומי מובנת, בעוד שהמילה " stockings" היא מונח כללי או מתייחסת לסוג הגרביים הזקוקים לחגורת ביריות (garter belt,), והם שונים מטייץ או "pantyhose".
גרגורי ויין אודן הבן הוא כדורסלן עבר אמריקאי ששיחק בתפקיד הסנטר.
אודן נבחר בדראפט 2007 בבחירה הראשונה.
הקריירה של אודן ב-NBA נגדעה בשל פציעות חמורות מהן סבל.
אודן נולד בעיר באפלו במדינת ניו יורק, וגדל בטרה הוט, אינדיאנה ושיחק לצדו של חברו הטוב מייק קונלי בתיכון לורנס נורת'.
בשנת 2006 נבחר אודן בן ה-18 לתואר היוקרתי "מר כדורסל" של מדינת אינדיאנה, ולתארים נוספים ויוקרתיים.
בעונת 2006-07 הודיעו אודן וקונלי לציבור כי ישחקו בשורות אוניברסיטת המדינה של אוהיו, אותה מאמן אביו של קונלי, מייק קונלי האב.
את פתיחת העונה של ליגת המכללות החסיר אודן עקב ניתוח שעבר בכתף בחודש יוני, 2006. משחקו הראשון היה מול אוניברסיטת ולפראיסו.
אודן הוליך את קבוצתו לגמר טורניר המכללות, שם נוצחה בידי אוניברסיטת פלורידה, למרות 25 נקודות, 12 ריבאונדים ו-4 חסימות של אודן.
ב-32 משחקיו בשנתו הראשונה והיחידה באוניברסיטת המדינה של אוהיו קלע אודן 15.7 נקודות ואסף 9.6 ריבאונדים בממוצע, להם צירף גם 3.3 חסימות.
ב-28 ביוני 2007 נבחר גרג אודן ראשון בדראפט ה-NBA 2007 על ידי הפורטלנד טרייל בלייזרס, אשר התקשו בהחלטה לבחור בין אודן לבין קווין דוראנט, אשר זכה בתואר שחקן העונה במכללות.
לפני פתיחת העונה הסדירה עבר אודן ניתוח בברכו הימנית שגרם להשבתתו ממשחק למשך כל העונה.
במשחק הבכורה שלו ב-NBA, בקיץ 2008, נפצע אודן ברגלו לאחר מספר דקות ונעדר במשך שבועיים בטרם שב לשחק.
בתחילתה של עונת , הציג אודן יכולת מאכזבת והעמיד ממוצעים הנמוכים ביחס לשחקן הנבחר במקום הראשון בדראפט.
בדצמבר 2009 נפצע אודן בפיקת הברך וסיים את העונה.
בנובמבר 2010 התברר שאודן לא יוכל לחזור לשחק לפחות עד תחילת עונת .
לאחר שלא שיחק כארבע שנים חזר אודן לשחק במיאמי בינואר 2014. בהופעת הבכורה מאז הפציעה קלע אודן 6 נקודות בשמונה דקות.
הוא שותף במהלך העונה הסדירה ב-23 משחקים.
בפלייאוף זכה לדקות בודדות בלבד ב-20 משחקי הקבוצה.
באוגוסט 2015 הצטרף לקבוצת ג'יאנגסו דרגונס מהליגה הסינית, ובפברואר 2016 עזב את הקבוצה.
גרגורי "גרג" פיליפ גרונברג הוא שחקן טלוויזיה וקולנוע אמריקאי-יהודי, אשר ידוע מתפקידו בתור שון בלומברג בסדרה "פליסיטי" (2002-1998) ברשת The WB, מתפקידו בתור אריק וייס בסדרה "זהות בדויה" (2006-2001) ברשת ABC, ובזכות הופעתו בתור מאט פארקמן בסדרה "גיבורים" (2010-2006) ברשת NBC.
גרונברג נולד בלוס אנג'לס שבקליפורניה, בנם של סנדי (לבית קליין) וגרי גרונברג; שני הוריו ממוצא יהודי.
הוא למד בתיכון האוניברסיטה במערב לוס אנג'לס.
ב-1997 שיחק בסרט "ארוחת ערב ונהיגה" לצד מולי שאנון ואדם סקוט.
ב-1998 שיחק בסרט "ללא הגיון" בכיכוב של מרלון ויינס.
השתתף בסדרת הטלוויזיה "פליסיטי" בתור שון בלומברג (2002-1998).
השתתף בסדרה "זהות בדויה" בתור אריק וויאס (2006-2001).
בשנת 2004 גרונברג השתתף בפרק פיילוט של הסדרה "אבודים" ובו גילם את הטייס סת' נוריס, אך הופעותיו בסדרה נחתכו בעריכה ונכללים רק ב-DVD של הסדרה.
בשנת 2006 החל לשחק בתפקיד ראשי בסדרת המדע הבדיוני "גיבורים".
בסדרה הוא מגלם את מאט פארקמן (שוטר המסוגל לשמוע מחשבות של אנשים אחרים).
בנוסף, הוא שיחק בתפקיד אורח בסדרה "האוס".
לגרונברג היה תפקיד שולי בסרט "משימה בלתי אפשרית 3".
בשנים 2013–2014 גילם את ג'יני מורטי בסדרת הדרמה "הסקס של מאסטרס".
בשנת 2015 שיחק בסרט האימה האנתולוגי "סיפורי ליל כל הקדושים", ושיחק בסרט "מלחמת הכוכבים - פרק 7: הכוח מתעורר" והתארח ל-2 פרקים בסדרה "מחשבות פליליות".
בשנת 2018 גילם את סקוט פטרנו בסרט דרמה של HBO "פטרנו", בכיכובו של אל פצ'ינו ובבימויו של בארי לוינסון.
בשנת 1992 נישא לאילזבת' דון וורשאו ונולדו להם שלושה בנים; ג'ייק, בן וסאם.
בנם הבכור, ג'ייק, חולה באפילפסיה, וגרונברג יוזם ומשתתף באירועים להעלאת המודעות למחלה ולמציאת תרופה לחולים בה.
Murderד"ר גוטרידג'סרט טלוויזיה של ABCVengeance Unlimitedמנחה תוכנית אירוחפרק: "Victim of Circumstance"Oh Babyדניספרק: "Show and Tell"1998 - 1999מיטות נשיקהוולפגנג הוק / סטנלי ברונסון2 פרקים1998 - 2002פליסיטישון בלומברגתפקיד חוזר (עונה 1)
תפקיד ראשי (עונות 4-2); 69 פרקים1999פסיפיק בלוסקוט ריינהארטפרק: "Juvies"Rescue 77פרמדיקפרק: "Pilot"פרופיילרויקפרק: "Three Carat Crisis"VIPלואבפרק: "Three Days to a Kill"2001NYPD Blueג'ואי שולמן3 פרקים2001 - 2006זהות בדויהאריק וייסתפקיד חוזר (עונות 2-1&5)
תפקיד ראשי (עונות 4-3); 68 פרקים2004החצי האפלפרנקי קנטרלפרק: "No Questions Asked"2004, 2010אבודיםסת' נוריס3 פרקים2006מונק ג'ק לבארטפרק: "Mr.
Monk and the Actor"The Jake Effectניק קייסתפקיד ראשי; 7 פרקיםהאוסרונלד ניוברגרפרק: "Sex Kills"מה עובר על בריאןנהגפרק: "Pilot"2006 - 2010גיבוריםמאט פארקמןתפקיד ראשי (4 עונות); 62 פרקים2009Head Caseעצמופרק: "Tying the ...
Not"צוות גיבורי העלאנטמן / הנרי פיםדיבוב; פרק: "This Forest Green!"אבא אמריקאיביורןדיבוב; פרק: "In Country...
גרג ג'ירלדו היה קומיקאי, סטנדאפיסט ומגיש טלוויזיה אמריקאי.
ג'ירלדו נולד ברובע הברונקס וגדל בקווינס שבניו-יורק.
את לימודיו האקדמיים עשה ג'ירלדו באוניברסיטת קולומביה ובבית הספר למשפטים הרווארד.
לאחר מכן, עבד ג'ירלדו מספר חודשים כעורך דין במשרד עורכי הדין "Skadden, Arps, Slate, Meagher & Flom" טרם החליט לעזוב את המקצוע לטובת קריירה בעולם הבידור.
ג'ירלדו נהג בתחילה להופיע בקביעות במועדון הסטנד-אפ Comedy Cellar במנהטן.
בשנת 1996 ג'ירלדו היה הכוכב הראשי בקומדיית מצבים אמריקנית של ערוץ ABC בשם "Common Law" אשר בוטלה לאחר תשעה פרקים.
בנוסף לאורך השנים כיכב במספר פיילוטים לסדרות אשר מעולם לא עלו למרקע בהם הסדרות "The Greg Giraldo Show" ו-"Gone Hollywood" עבור ערוץ קומדי סנטרל.
בתחילת העשור הראשון של המאה ה-21 ג'ירלדו היה חבר פאנל קבוע בתוכנית "Tough Crowd with Colin Quinn" בערוץ קומדי סנטרל.
ג'ירלדו הופיע יותר מתריסר פעמים בתוכנית האירוח Late Night של דייוויד לטרמן ובתוכנית האירוח של קונאן או'בריין, ונהג להופיע בקביעות בתוכנית הרדיו של הווארד סטרן.
הוא הופיע גם כחבר בפאנל בתוכנית "The Marriage Ref" בערוץ NBC.
כמו כן, ג'ירלדו זכה לככב בשתי תוכניות ספיישל באורך חצי שעה כל אחת בערוץ קומדי סנטרל.
ג'ירדלו כתב עבור תוכנית האירוח המאוחרת של קרסון דיילי, והיה חבר פאנל בתוכנית "Comedy Central's 100 Greatest Stand-ups of All Time special" בערוץ קומדי סנטרל.
בין השנים 2002–2004 היה ג'ירלדו חבר פאנל ומשתתף קבוע בתוכנית "Tough Crowd with Colin Quinn" ששודרה ברשת קומדי סנטרל.
חברים קבועים נוספים בסדרה היו הסטנדאפיסטים פטריס או'ניל, ג'ים נורטון, והתארחו לאורך שתי עונות שידורה קומיקאים בולטים כמו ג'רי סיינפלד, לואי סי קיי, דאג סטנהופ ורבים אחרים.
מסוף 2005 ועד 2006 הופקה ושודרה בערוץ קומדי סנטרל הסדרה בהנחייתו של ג'ירלדו בשם "Friday Night Stand-Up with Greg Giraldo".
ג'ירלדו הופיע גם כמשתתף קבוע בתוכניות ה-Roast של הקומדי סנטרל, בהם השתתפו ידוענים נודעים רבים בהם פמלה אנדרסון, ויליאם שאטנר ודייוויד הסלהוף.
בהמשך השתתף גם בספיישל ה-Roast של TBS עבור הצמד הקומי צ'יץ' אנד צ'ונג.
ג'ירלדו היה גם כוכב אורח קבוע בסדרת הטלוויזיה "Lewis Black's Root of All Evil" בערוץ קומדי סנטרל.
במהלך 2010 ג'ירלדו כיכב כשופט בעונה השביעית של תוכנית הריאליטי "Last Comic Standing".
ג'ירלדו נפטר ב-29 בספטמבר 2010. משפחתו החליטה לנתק אותו ממכשירי ההחייאה לאחר חמישה ימים בהם היה בתרדמת, כתוצאה מצריכת מנת יתר של תרופות מרשם ב-25 בספטמבר 2010 בחדרו במלון בניו ג'רזי.
גרגורי ("גרג") ולש John Welch; נולד ב-1 בינואר 1964) הוא טריאתלט אוסטרלי.
גרג ולש נולד בקמפסי (Campsie), סידני, אוסטרליה.
הוא ניצח ב"גרנד סלאם" של הטריאתלטיקה, שכולל את אליפות העולם בטריאתלון (ITU Triathlon World Championships) (1990), אליפות העולם באיש הברזל (1994), אליפות העולם בדואתלון ITU Duathlon World Championships (1993) ואליפות העולם של המסלול הארוך בטריאתלון (1994).
ולש אובחן כלוקה בטכיקרדיה חדרית, והוא עבר תשעה ניתוחי לב פתוח משנת 2001 לשנת 2003, שבגינן נאלץ לפרוש מספורט תחרותי.
הוא עדיין פעיל בטריאתלון בשל עבודתו כיועץ, מאמן ופרשן באיגוד הטריאתלון הבינלאומי (World Triathlon Corporation).
גרג ולש הוא אביר מסדר אוסטרליה (OAM).
גרגורי דייל בר היה סופר מדע בדיוני אמריקאי.
עבודתו עסקה בנושאים כגון קונפליקטים גלקטיים, יקומים מלאכותיים, מודעות ותרבות, ואבולוציה מואצת.
ספריו שתורגמו לעברית: "מוסיקת דם", "קונצרט האינסוף".
בר נולד בסן דייגו, קליפורניה.
הוא למד באוניברסיטה המדינתית בעיר בשנים 1968–1973 וקיבל שם תואר BA.
גרג נחשב לרוב ככותב מדע בדיוני קשה, וזאת עקב הדיוק המדעי הרב בעבודותיו.
בתחילת הקריירה שלו, בר פרסם עבודות כמאייר, כולל איורים לגרסה מוקדמת של "Star Trek Concordance" ועטיפות למגזינים "Galaxy" ו-"F&SF".
בר מכר את הסיפור הראשון שלו, "Destroyers" למגזין "Famous Science Fiction" בשנת 1967.
בר נוהג להתייחס בעבודותיו לשאלות מרכזיות במדע ובתרבות בת זמננו.
לדוגמה, "The Forge of God" מציע פתרון לפרדוקס פרמי, לפיו הגלקסיה מלאה באינטליגנציות טורפות, והציוויליזציות הצעירות ששורדות הן אלו שאינן מושכות את תשומת לבן, וזאת על ידי שמירה על שקט.
בספר "Queen of Angels", בר בוחן פשע, אשמה, ועונש בחברה.
הוא ממסגר את השאלות האלה סביב מודעות, כולל התייחסות למודעות עצמית המתעוררת במחשבים מתוחכמים.
בספריו "Darwin's Radio" ו-"Darwin's Children", הוא מתמודד עם בעיית פיצוץ האוכלוסין על ידי מוטציה בגנום האנושי, כך שנוצרת סדרה חדשה של בני אנוש.
כך הוא מעלה את שאלת הקבלה החברתית של החדש והבלתי נמנע.
אחד הנושאים המועדפים על בר הוא המציאות כפונקציה של הצופים.
בסיפור "מוסיקת דם", המציאות מאבדת מיציבותה ככל שמספר הצופים (במקרה זה, טריליונים של יצורים חד תאיים אינטליגנטיים) גדל עוד ועוד.
"Anvil of Stars" (המשך ל-"The Forge of God") ו-"Moving Mars" מתארים פיזיקה המבוססת על חילופי מידע בין חלקיקים.
(בר סיפר שאת ההשראה לרעיון זה קיבל מהמאמר של פרדריק קנטור מ-1967, "Information Mechanics.") ב-"Moving Mars", ידע זה משמש להעברת כוכב הלכת מאדים ממערכת השמש למסלול סביב כוכב מרוחק.
"מוסיקת דם" פורסם לראשונה כסיפור קצר (1983) ואחר כך הורחב לרומן (1985).
נטען שזוהי ההופעה הראשונה של ננוטכנולוגיה במדע בדיוני.
בוודאי זהו הסיפור הקצר הראשון במדע הבדיוני שתיאר מכונות רפואיות מיקרוסקופיות, והראשון לתאר DNA כמערכת חישובית הניתנת לתכנות – כלומר להרחבה ולשינוי.
בעבודות מאוחרות יותר, החל ב-"Queen of Angels" והמשך ב-"Slant", בר מתאר בפירוט עתיד קרוב של חברה ננו-טכנולוגית.
בספר "Heads" מופיע אולי התיאור הראשון של "מחשב קוונטי".
היסטוריה זו, הממשיכה ב-"Moving Mars", מתארת
התפתחות של מודעות עצמית בבינה מלאכותית.
הדמות Jill מבוססת בחלקה על המחשב המודע לעצמו Mycroft HOLMES מספרו המפורסם של רוברט היינליין, "עריצה היא הלבנה".
עבודות אחרונות של בר, כמו "Darwin's Radio" ו-"Darwin's Children" נאמנות לעובדות הידועות אודות הביולוגיה המולקולרית של וירוסים ואודות תורת האבולוציה.
אף שכמה רעיונות בדיוניים מוצגים בספרים אלה, הם מוצגים בצורה כה יסודית עד שהספר "Darwin's Radio" זכה לדברי הלל בכתב העת המדעי המכובד Nature.
בר, גרגורי בנפורד, ודייוויד ברין כתבו טרילוגיה של ספרים מקדימים לטרילוגיית המוסד של אסימוב.
בר מופיע ככותב של הספר השני בסדרה.
אף שמרבית עבודותיו של בר הם מדע בדיוני, הוא כתב גם בסוגות אחרות.
בין הדוגמאות ניתן למנות את "Songs of Earth and Power" (פנטזיה) ו-"Psychlone" (אימה).
בר תיאר את ספרו "Dead Lines", שנע על הקו הדק שבין מדע בדיוני לפנטזיה, כ"סיפור רוחות רפאים היי-טקי." בר זכה בפרסים רבים, כולל חמישה פרסי נבולה ושני פרסי הוגו.
בין השנים 1975–1981 היה נשוי לכריסטינה מ.
בשנת 1983, הוא התחתן עם אסטריד אנדרסון, בתו של סופר המדע הבדיוני פול אנדרסון.
לזוג שני ילדים, אריק ואלכסנדרה.
הם גרו קרול לסיאטל, וושינגטון.
Darwin's Radio (1999) זוכה נבולה, מועמד לפרסי הוגו, לוקוס, והפרס לזכר John W.
Darwin's Children (2003) מועמד לפרסי לוקוס, ארתור סי קלארק, ו-John W.
קונצרט האינסוף The Infinity Concerto (1984) מועמד לפרס לוקוס לפנטזיה (1985) יצא לאור בעברית על ידי הוצאות כתר וינשוף בשנת 2004. תרגום: אליזבט וייגל.
Queen of Angels (1990) מועמד לפרסי הוגו, לוקוס, והפרס לזכר John W.
"/" (נקרא באנגלית גם "Slant" כלומר "לוכסן") (1997) מועמד לפרס ע"ש John W.
Moving Mars (1993) זוכה פרס נבולה; מועמד לפרסי הוגו, לוקוס, ופרס John W.
מוסיקת דם – Blood Music (1985) מועמד לפרס הוגו ולפרס ע"ש John W.
Campbell (1986); מועמד לפרס נבולה (1985) יצא לאור בעברית בהוצאת כתר בשנת 2000 בתרגום אלכס בן-ארי.
Vitals (2002) מועמד לפרס ע"ש John W.
לפני ש"מוסיקת דם" נכתב כרומן, הוא פורסם בגיליון יוני 1983 של כתב העת אנלוג.
הוא זכה בפרס נבולה עבור נובלטה (1983) ובפרס הוגו (1984)
"Heads" זכה בפרס Hayakawa עבור הסיפור הקצר הזר הטוב ביותר (1996).
דוריס לסינג, כלת פרס נובל לספרות לשנת 2007, כתבה: "אני מעריצה את המדע הבדיוני הקלאסי, כמו "מוסיקת דם", מאת גרג בר.
גרן אגן הוא סופר מדע בדיוני אוסטרלי.
אגן פרסם את היצירה הראשונה שלו בשנת 1983. הוא מתמחה בסיפורי מדע בדיוני קשה עם עיסוק במתמטיקה ובאונטולוגיה קוונטית, כולל דיונים בטבע ההכרה.
נושאים אחרים כוללים גנטיקה, מציאות מדומה, פוסט-הומניזם,
mind uploading, מיניות, בינה מלאכותית, ועליונותו של הנטורליזם המטאפיזי על פני הדת.
אגן ידוע בנטייתו להתמודד בצורה יסודית עם חומר טכני סבוך, כמו המצאת פיזיקה חדשה ואפיסטמולוגיה חדשה.
אגן זוכה פרס הוגו ושמונה סיפורים שלו היו מועמדים להוגו.
כמו כן זכה בפרס Campbell לרומן הטוב ביותר.
בסיפוריו הראשונים יש אלמנטים בולטים של ספרות אימה.
אגן פרסם סיפורים קצרים במגוון מגזינים של מדע בדיוני, כולל פרסומים קבועים במגזינים המוכרים Interzone ו-Asimov's Science Fiction.
לאגן תואר ראשון במתמטיקה מהאוניברסיטה של מערב אוסטרליה, והוא גר כיום בפרת'.
אגן אינו משתתף בכנסי מדע בדיוני, אינו חותם על ספריו, ואין תמונות שלו באינטרנט, אם כי גם אתרי חובבי מדע בדיוני וגם גוגל פרסמו בטעות תמונות של אחרים באותו השם כאילו הם של הסופר.
ספריו שתורגמו לעברית: מצוקה, ההסגר.
Quarantine (1992), פורסם בעברית בשם "ההסגר" בהוצאת כתר בתרגומו של איתמר פארן.
Distress (1995), פורסם בעברית תחת השם "מצוקה" בהוצאת עם עובד בתרגומה של ירדנה גבתי (1998).
סיפורים שפורסמו בספר "Our Lady Of Chernobyl"
אגן זכה חמש פעמים בפרס Seiun .
"Teranesia" היה אמור לזכות בפרס Ditmar (פרס המדע הבדיוני האוסטרלי) בשנת 2000. אגן סירב לקבל את הפרס.
אגן כותב מפעם לפעם בקבוצות דיון Usenet, בעיקר בנושאים מדעיים וטכניים, וזאת תחת שמו האמיתי.
מדצמבר 1994 עד לספטמבר 1999 הוא פרסם באופן קבוע בקבוצה rec.arts.sf.written, ושם דן עם קוראיו אודות עבודותיו ובנושאי מדע בדיוני בכלל.
גרבר (Gerber Products Company) היא חברה בינלאומית לייצור מזון תינוקות ומוצרי תינוקות.
מאז 2007 היא חברת בת של התאגיד הרב-לאומי נסטלה.
הנהלתה שוכנת בפרימונט שבמישיגן, ארצות הברית.
והיא מייצרת כ-200 מוצרים ב-80 מדינות.
החברה נוסדה ב-1927 בפרימונט שבמישיגן, על ידי דניאל פרנק גרבר, בעליו של מפעל "פרימונט" לייצור אריזות לפירות וירקות.
אשתו דורותי גרבר החלה בהמלצת רופא להכין ידנית מזון תינוקות עבור בתה סאלי בת ה-7 חודשים (שהפכה בבגרותה לסמנכ"לית בחברה), ובעלה זיהה את ההזדמנות והחל לייצר מזון תינוקות.
בתוך שנה הוציא לשוק חמישה מוצרי מזון תינוקות, עשויים משעועית, שזיף, גזר, תרד ומרק ירקות ובשר.
בתוך כחצי שנה הופצו המוצרים ברחבי המדינה, ועם הזמן הפכה החברה לאחת הגדולות בעולם בייצור מוצרי מזון לתינוקות.
ב-1994 התמזגה החברה עם "מעבדות סנדוז", ושנתיים מאוחר יותר התמזגה סנדוז עם "סיבא-גייגי" והן הפכו לאחת מחברות מוצרי הפארם והתרופות הגדולות בעולם, "נוברטיס".
בדצמבר 2006 רכש תאגיד נסטלה את חטיבת התזונה של נוברטיס, אך ללא גרבר, תמורת כ-2.5 מיליארד דולר באפריל 2007 נמכרה לבסוף גרבר לנסטלה, תמורת 5.5 מיליארד דולר.
בלוגו החברה מופיעה דמותה של תינוקת, והיא מתנוססת על כל אריזותיה ופרסומיה והפכה לסמל מוכר של החברה.
על פי פרסומי החברה, רק בסוף שנות ה-70, התינוקת היא אן טרנר קוק, שבבגרותה הפכה למורה.
דמותה אויירה על ידי שכנתה דורותי הופ סמית', ונבחרה על ידי החברה במסגרת תחרות שנערכה ב-1928 לבחירת לוגו החברה, וב-1931 הוא הפך לסמל הרשמי של החברה.
לקוק ולמשפחתה לא היה קשר רב עם חברת "גרבר" אחרי שפניה החלו לפרסם את החברה, אך ב-1950 היא קיבלה מהם סכום כסף כדי להסדיר את הזכויות על דיוקנה, לאחר שמישהו אחר טען שהוא התינוק המפורסם.
קוק, אם לארבעה ילדים, הייתה מורה לספרות אנגלית ולכתיבה במשך 26 שנים.
לאחר פרישתה מההוראה נרשמה לחוג כתיבה והחליטה להקדיש עצמה לכתיבת ספרים.
והשתמשה במוניטין שלה בתור התינוקת המפורסמת ביותר באמריקה כדי לעורר עניין בספריה.
ביוני 2022 הודיעה חברת המזון על פטירתה של אן טרנר קוק, ושתמשיך להיות סמל כפי שהייתה גם בחייה.
עם זאת, לאורך השנים נפוצו מספר אגדות אורבניות על זהות הדמות המופיעה בלוגו.
על פי אחת מהן, התינוקת היא סאלי גרבר, בתם של דניאל ודורותי גרבר.
ב-2012 ערכה גרבר תחרות חדשה לבחירת דמותה של תינוקת, בה נבחרה תמונתה של מארי ג'יין; עם זאת, תמונתה מופיעה רק בפרסומות חדשות של החברה, ולא מחליפה את התמונה המקורית שעל האריזות.
מוצרי גרבר מיובאים לישראל החל משנת 1972. במשך כשלושים שנה יבואנית גרבר בישראל הייתה חברת "רנדי בע"מ", אך ב-2003 החליטה החברה העולמית להעביר את הזיכיון לחברת "גורי", ו"רנדי" החלה לייבא את המותג המתחרה "פרינוק".
באפריל 1991, נמצא חומר הדברה בכמה צנצנות של גרבר בחנות בחיפה, לאחר שתינוק אחד אושפז עקב הרעלה.
משרד הבריאות והמשטרה ערכו חקירה שמסקנתה הייתה שייתכן שהרעל הוחדר על רקע לאומני.
בדצמבר 2005, שירות המזון והמעבדה לבריאות הציבור של משרד הבריאות גילה רמות חריגות של קדמיום באצווה של 300 מגשיות של מחית גזר.
יומיים אחר כך הורה משרד הבריאות לגרבר להסיר מהמדפים את כל מחיות הגזר, בגלל המצאות הקדמיום, שהיא מתכת מסוכנת שהצטברותה בגוף בריכוזים גבוהים עלולה לפגוע קשות באיברים פנימיים ובעיקר בכבד ובכליות, ולגרום למחלות קשות נוספות.
הקדמיום משמש בעיקר בתעשיית האלקטרוניקה והסוללות.
במקביל ניתן למצוא את המתכת גם בסוגים שונים של מזון, ירקות הגדלים בתוך האדמה או על פניה, ובדגים השוחים במים מזוהמים.
החברה העולמית ערכה מיד חקירה ולא איתרה בעיות באדמה שבה גדל הגזר שימש לייצר האצווה.
לאחר שלא נמצאו בעיות במשלוחים נוספים והמשלוח שנבדק לא שווק חזר המוצר למדפים, אולם החברה איבדה נתח שוק רב שלה לטובת "פרינוק".
שלושה ימים לאחר הודעת משרד הבריאות הגיש זוג הורים בקשה להגשת תובענה ייצוגית בסך של כ-60 מיליון שקל נגד יבואנית גרבר.
בתום עשור של התדיינות משפטית שהגיעה עד בית המשפט העליון התביעה נדחתה.
מאחר שהחברה טענה שקדמיום נמצא בכל חומר ביולוגי, לרבות גזר, ושהמלצת משרד הבריאות לכמות קדמיום מקסימלית אינה הנחיה מחייבת.
מה גם שלפי הודעת משרד הבריאות לא הייתה צפויה כל סכנה לתינוקות שצרכו כמות סבירה של המוצר.
בנוסף לא הוכיחו ההורים כי נגרם לבנם או להם נזק כלשהו.
בפרט כשהנחיות משרד הבריאות התריעו מפני צריכה של שתי צנצנות בבת אחת, בעוד שההורים מסרו כי האכילו את בנם בכמות של שתי צנצנות לחודש בלבד.
לאחר שב-2007 חברת נסטלה העולמית רכשה את "גרבר" מיצרנית התרופות ומזון הבריאות נובארטיס, ובישראל הודיעה במקביל חברת הבת "אסם" על רכישת השליטה ב"מטרנה".
החליטה נסטלה כי אסם תהפך לנציגתה הבלעדית לשיווק ומכירת המותג גרבר בישראל במקום חברת "גורי".
אולם הממונה על ההגבלים העסקיים, רונית קן, חייבה את נסטלה לוותר על זכותה להפצת מוצרי דייסות גרבר בישראל, במסגרת תנאים שהטילה על מיזוג אסם-נסטלה עם מטרנה, כתנאי לאישור העסקה.
המטרה הייתה למנוע מנסטלה כוח רב מדי בשוק הישראלי למזון לתינוקות, לכן נדרשה אסם להעביר את הפצת דייסות גרבר לגורם שלישי שיקבע את מחירן לצרכן באופן עצמאי, שאינו תלוי בנסטלה.
העסקה לרכישת מטרנה על ידי אסם הושלמה לבסוף בדצמבר 2009,
אולם בדצמבר 2011 הודיעה אסם-נסטלה כי היא מפסיקה את היבוא של מוצרי גרבר לישראל, ותשווק רק את המותג "מטרנה דייסות", שהושק על ידי מטרנה כבר ב-2004.
בשנת 2020 חזרה אסם-נסטלה לשווק את המותג בישראל והרחיבה אותו מעבר למחיות הירקות והפירות המוכרים, גם לארוחות מוכנות המותאמות לפעוטות וילדים ולחטיפים.
גרג אראקי הוא במאי קולנוע וטלוויזיה אמריקאי.
אראקי נחשב לאחד היוצרים הבולטים בקולנוע הקווירי החדש.
אראקי נולד בלוס אנג'לס, קליפורניה להורים ממוצא יפני-אמריקאי, אך גדל בסנטה ברברה שבקליפורניה.
אראקי סיים לימודי תואר ראשון בלימודי קולנוע ואומנות מאוניברסיטת סנטה ברברה, ובשנת 1985 הוענק לו תואר שני באומנות מטעם אוניברסיטת דרום קליפורניה.
אראקי ביים את סרטו הראשון, Three Bewildered People in the Night, בשנת 1987, בתקציב של 5,000 דולר בלבד.
שנתיים לאחר מכן, בשנת 1989, אראקי כתב, הפיק, ביים, צילם וערך בעצמו את סרטו השני, The Long Weekend (O' Despair).
בשנת 1992, סרטו The Living End, העוקב אחר שני גברים נשאי HIV היוצאים יחד למסע דרכים, הוקרן בהקרנת בכורה בפסטיבל סאנדנס.
שלושת סרטיו הבאים של אראקי, "דפוק לגמרי", "דור מזוין" ו"שום מקום", מרכיבים את "טרילוגיית האפוקליפסה לנוער".
בסרטים אלה החל אראקי לעבוד עם שחקנים ושחקניות מוכרים יותר, ביניהם רוז מק'גוון, פארקר פוזי, ראיין פיליפה והת'ר גראהם, והם קיבלו ביקורות מעורבות, החל ממבקר הקולנוע רוג'ר איברט שהעניק לסרטים אפס כוכבים ועד למגזין רוקי שהכריז על הסרטים כ"דבר הטוב ביותר אי פעם".
סרטו הבא, ספלנדור, היה מחווה לסרטי קומדיה מטורפת משנות ה-40 וה-50 והוקרן בהקרנת בכורה בפסטיבל סאנדנס בשנת 1999.
MTV החליטו לבטל את הפרויקט.
בשנת 2004 הוקרן סרטו הבא של אראקי, עור מסתורי, בהקרנת בכורה בפסטיבל הסרטים של ונציה.
הסרט מתאר את סיפורם של שני ילדים בגיל ההתבגרות, שעברו התעללות מינית מצד מאמן הבייסבול שלהם בילדותם.
הסרט התקבל באהדה רבה בקרב המבקרים וזכה במספר פרסים ברחבי העולם, ובשנת 2007 יצא לאקרנים סרטו הבא של אראקי, "סמיילי פייס" סרט קומדיה בכיכובה של אנה פריס.
המעבר החד מדרמה אפלה לקומדיה קלילה תוכנן במכוון בידי אראקי, והסרט "סמיילי פייס" זכה אף הוא לאהדת המבקרים.
בשנת 2010 הוקרן סרטו העשירי של אראקי, קאבום, בהקרנת בכורה בפסטיבל קאן והיה לסרט הראשון שזכה בפרס הסרט הקווירי בפסבטיבל.
סרטו האחרון באורך מלא של אראקי, "ציפור לבנה בסופת שלג" הוקרן בהקרנת בכורה בפסטיבל סאנדנס בשנת 2014.
בשנת 2022 ביים פרק מתוך סדרת הפשע האמריקאית "ג'יגולו אמריקאי" ברשת שואוטיים.
בינואר 2026 יצא לאור הסרט "I Want Your Sex", מותחן אירוטי בבימויו של אראקי, והוקרן כהקרנת בכורה רשמית בפסטיבל הסרטים סאנדנס לשנת 2026.
אראקי הזדהה כהומוסקסואל עד שנת 1997, אז ניהל מערכת יחסים עם השחקנית קת'לין רוברטסון, שהשתתפה בסרטו "שום מקום", כעת הוא מזדהה כביסקסואל.
2014 - ציפור לבנה בסופת שלג
גרגורי ויין "גרג" אבוט הוא פוליטיקאי אמריקאי חבר המפלגה הרפובליקנית, מכהן כמושל טקסס החל מינואר 2015.
אבוט נולד בעיר ויצ'יטה פולס בטקסס וגדל בדאנקנויל.
ב-1981 סיים תואר ראשון בניהול באוניברסיטת טקסס באוסטין וב-1984 קיבל תואר JD במשפטים מאוניברסיטת ואנדרבילט.
זמן קצר לאחר סיום הלימודים נפגע כאשר עץ נפל עליו ומחץ את גבו.
הוא נזקק להשתלת מוטות פלדה שייצבו את עמוד השדרה שלו ונותר משותק בפלג גופו התחתון.
הוא עבד כעורך דין במשך שמונה שנים בפירמת עורכי הדין Butler and Binion LLP.
ב-1993 מונה לשופט בבית המשפט המחוזי של טקסס.
ב-1996 נבחר לכהן כשופט בבית המשפט העליון של טקסס, וב-2001 התפטר במטרה להתמודד על משרת סגן מושל טקסס.
אך בעקבות התפטרותו של ג'ון קורנין שכיהן כתובע הכללי של טקסס, החליט אבוט להתמודד על התפקיד שהתפנה ונבחר ב-2002 ברוב גדול.
הוא נבחר לכהונות נוספות בתפקיד ב-2006 וב-2010.
ב-2014 התמודד בבחירות למשרת מושל טקסס מול ונדי דייוויס וניצח ברוב של 59%, ובכך ירש את המושל הפורש ריק פרי.
הוא הושבע לתפקיד בינואר 2015. בנובמבר 2018 נבחר לתקופת כהונה שנייה.
ב-2021 נבחר בבחירות המקדימות של המפלגה הרפובליקנית להתמודדות נוספת מטעמה לתפקיד המושל.
בבחירות שנערכו ב-8 בנובמבר 2022, התמודד על כהונה נוספת בתפקיד מול חבר בית הנבחרים האמריקאי לשעבר, בטו או'רורק וניצח ברוב של 55% מהקולות.
אבוט נשוי למקסיקנית אמריקאית, ואב לבת.
הוא המושל הראשון בארצות הברית המשתמש בכיסא גלגלים מאז ג'ורג' וולאס.
מתיו גרגורי "גרג" וייז הוא שחקן ומפיק אנגלי.
הוא ידוע מהופעותיו בתוכניות טלוויזיה ובסרטי קולנוע.
תפקיד בולט שלו הוא כג'ון וילובי בסרט "על תבונה ורגישות".
וייז נולד בניוקאסל על נהר הטיין שבמחוז נורת'מברלנד, והתחנך בבית הספר "סיינט פיטר" בעיר יורק.
הוא למד אדריכלות באוניברסיטת הריוט-ואט, והופיע עם להקת התיאטרון של אוניברסיטת אדינבורו.
אחרי כן עבר לגלאזגו ולמד בבית הספר למשחק "האקדמיה המלכותית הסקוטית למוזיקה ודרמה".
לאחר מכן נסע ללמזרח הרחוק.
בטלוויזיה הופיע וייז בדרמות תקופתיות של ה-BBC: "אבן הירח" יחד עם קילי הוז, בסדרה "מעמד וממון" לצדה של קרלה גוג'ינו, בעיבוד לרומן "מאדאם בובארי" בכיכובה של פרנסס או'קונור וכן בשנים 1992 ו-1993 שיחק ב-"The Riff Raff Element".
הוא גילם את דמותו של סר צ'ארלס מאולוור במיני סדרה "קרנפורד" משנת 2007. ב-1999 כיכב בדרמה "Wonderful You" לצידה של מי שעתידה להיות חמותו, פילידה לאו, ומי שיהיה גיסו, ריצ'רד לומסדן.
ב-2011 הופיע בסרט "Honeymoon for One" של רשת הולמרק לצידה של ניקולט שרידן.
בשנת 2010 הפיק עבור ה-BBC את העיבוד הטלוויזיוני של "The Song of Lunch" בכיכובם של אשתו, השחקנית אמה תומפסון ושל אלן ריקמן.
וייז חזר להופיע בתיאטרון במרץ 2015 במחזה "Kill Me Now" מאת בראד פרייזר, בתיאטרון פארק שבפינסברי פארק בלונדון.
ביולי 2015 שיחק וייז בעיבוד לרומן הביכורים של סיידי ג'ונס "Outcast" בתפקיד אב מנותק רגשית, גילברט אולדרידג'.
וייס נשא לאישה את השחקנית אמה תומפסון, ששיחקה לצידו בתפקיד אלינור בסרט "על תבונה ורגישות".
לבני הזוג יש בת שנולדה ב-1999, ובן מאומץ מרואנדה, שהצטרף למשפחה ב-2003 בגיל 16.
גרג באלרד הוא פוליטיקאי אמריקאי חבר המפלגה הרפובליקנית, כיהן כראש עיריית אינדיאנפוליס בשנים 2008 עד 2016.
באלרד נולד וגדל במזרח אינדיאנפוליס, בנם הרביעי מתוך חמישה של דוארד ומרי.
הוא למד בתיכון קתולי אותו סיים ב-1972. לאחר שסיים לימודי תואר ראשון בכלכלה באוניברסיטת אינדיאנה התנדב לחיל הנחתים של ארצות הברית.
הוא סיים קורס קצינים בבסיס קוונטיקו.
הוא הוצב למשימות בקליפורניה, באוקינאווה שביפן, מישיגן ופנמה.
שירת בתפקיד קצין מבצעים של גדוד נחתים ונשלח עמו ללחימה במלחמת המפרץ.
בתום הקרבות הוצב בנמל ג'ובייל בערב הסעודית והיה אחראי לארגון ושילוח כוחות וציוד הנחתים חזרה לארצות הברית.
בתקופה זו זכה לכינוי "ראש עיריית ג'ובייל".
ב-1996 קודם לדרגת לוטננט קולונל, הוא סיים לימודי תואר שני במדעי הצבא באוניברסיטת חיל הנחתים.
בתפקידו האחרון שימש כקצין מטה בפיקוד אירופה של ארצות הברית בשטוטגרט בגרמניה עד 2001. על שירותו עוטר באות לגיון ההצטיינות ובמדליית השירות הראוי לשבח.
לאחר שחרורו עבד בתאגיד התרופות באייר בשלוחת החברה באינדיאנפוליס ושימש מנהל ההפצה בצפון אמריקה.
לאחר מכן עבד כיועץ עסקי עצמאי.
בנובמבר 2007 התמודד בבחירות לראשות עיריית אינדיאנפוליס כנציג המפלגה הרפובליקנית.
הוא ניהל קמפיין "רזה" בתקציב של 300,000 דולר מול ראש העיר המכהן מזה שתי קדנציות, בארט פטרסון.
מערכת הבחירות התמקדה בנושא העלאת מיסים שחלה על תושבי העיר בשנות כהונתו של פטרסון, על אף שפיגר בסקרים בלמעלה מ-10%, זכה באלרד בבחירות ברוב של 51% מול 47%.
ניצחונו נחשב לאחת ההפתעות הגדולות ביותר בתולדות הפוליטיקה של אינדיאנה.
בנובמבר 2011 זכה בבחירות לכהונה שנייה.
בינואר 2016 סיים את תפקידו.
במקומו נבחר ג'וש אוגסט, חבר המפלגה הדמוקרטית.
באלרד נשוי לויני ואב לשניים.
גרג דולי הוא מוזיקאי אמריקאי.
גרג דולי נולד וגדל בהמילטון, אוהיו.
דולי זכה לתשומת לב ציבורית לראשונה עם להקת האפגן ויגז, ששילבה בין רוק אלטרנטיבי לרית'ם אנד בלוז.
הלהקה הוציאה מספר אלבומים מצליחים בחברת סאב פופ, והתפרקה בשנת 2001.
ב־1994 היה הזמר הראשי של "הבקביט בנד", להקה שהוקמה לצורך צילום הסרט Backbeat, שמבוסס על סיפורם של הביטלס.
דולי היה המוזיקאי היחיד למעט דייב גרוהל שהשתתף בהקלטת האלבום הראשון של פו פייטרס.
מאז 1997 דולי הוא גם הזמר של הטוויילייט סינגרז, שהמשיכה להתקיים, להוציא אלבומים ולהופיע אחרי התפרקות האפגן ויגז.
בנוסף לפעילותו עם הטוויילייט סינגרז, הוא הוציא אלבום עם מארק לאנגן (שחבר בלהקות סקרימינג טריז וקווינס אוף דה סטון אייג') תחת השם The Gutter Twins.
בשנת 1998 שיחק בסרט הפשע "מצבתה של אייב" בכיכובו של דניס לירי.
בשנת 2009 גילם במאי פורנו בסרט הדרמה "בצד הנוסע" בכיכובו של אדם סקוט.
בדצמבר 2011 האפגן ויגז הודיעו על איחוד, ויצאו לסיבוב הופעות ואף הוציאו אלבום חדש.
דולי הופיע מספר פעמים בישראל עם להקותיו השונות.
גרגורי ג'ון "גרג" גאטפלד הוא מנחה טלוויזיה, מחבר, עורך מגזין ובלוגר אמריקאי.
נולד בסן מטאו, קליפורניה שבארצות הברית.
גאטפלד שימש כעורך המגזין Maxim הבריטי בין השנים 2004-2006. בין השנים 2005–2008 כתב ל-The Huffington Post וכמו כן ערך את הבלוג האישי שלו The Daily Gut.
החל משנת 2011 מופיע גאטפלד כפאנליסט קבוע בתוכנית The Five.
החל מחודש מאי 2015, גאטפלד מנחה את תוכנית האקטואליה השבועית The Greg Gutfeld Show ברשת פוקס ניוז, זאת לאחר שהנחה בין השנים 2007–2015 את תוכנית האקטואליה Red Eye.
גאטפלד נשוי לאלנה מווסה ומתגורר בניו יורק.
מגדיר עצמו כאתאיסט אגנוסטי וליברטריאן.
גְרֶגוֹרִי (גְרֶג) הֶפְלִי הוא דמות בדיונית של אנטי-גיבור והפרוטגוניסט בסדרת הספרים "יומנו של חנון".
בסדרת הסרטים "יומנו של חנון", אשר מבוססת על סדרת הספרים, מגלם את דמותו של גרג בשלושת הסרטים הראשונים זקרי גורדון ובסרט הרביעי ג'ייסון דרוקר.
בסרט הנפשה ממוחשבת שמשמש כאתחול לסרט הסרטים, אשר נקרא "יומנו של חנון", מדבב את גרג השחקן בריידי נון.
גרג הוא תלמיד חטיבת ביניים אמריקאי ממוצע שמודאג בדרך כלל מרמת הפופולריות שלו בבית הספר.
הוא מכור למשחק וידאו ואוהב להתבטל.
הוא נחוש להיות מפורסם כשיגדל, ומדמיין זאת פעמים רבות.
גרג חושב שאין לו כישרון מיוחד, מלבד כישוריו במשחקי וידאו וציור קומיקס.
גרג נוטה להתנהג כעצלן, אגואיסט ופרנואיד, ולא פעם הוא מכניס את עצמו ואת סביבתו לצרות כשהוא זומם מזימות שונות בניסיון לשפר את המעמד החברתי שלו.
בדרך כלל גרג מחפש למצוא מישהו כדי שיוכל להטיל עליו את האשמה, וכמעט אף פעם לא מודה בהיותו לא-בסדר.
הוא נוהג לעוות את ההתרחשויות שהוא מתאר ביומנו כדי להציג את עצמו כתמים וחף מפשע.
עם זאת, הוא מתחרט לעיתים על התנהגותו ומסתיר בלבו חיבה כנה כלפי בני משפחתו.
חברו הטוב ביותר של גרג הוא ראולי ג'פרסון, ילד לא-פופולרי בעל אישיות ילדותית.
גרג מנצל לרוב את התמימות של ראולי ומשתמש בו כדי לנסות לצבור פופולריות, או סתם מתאכזר אליו.
עם זאת, פעמים רבות נרמז בספרים שגרג אכן מחבב את ראולי אבל מסרב להודות בכך ביומנו.
הוריו של ראולי מתנגדים לחברות שלו עם גרג וטוענים שהוא מהווה השפעה שלילית על בנם.
רודריק, אחיו הגדול של גרג, נוהג להציק לו בכל הזדמנות שעולה בדרכו.
הוא חבר בלהקת רוק בשם "חיתול טעון", אם כי רודריק, שלא מצטיין באיות, כותב על המסחרית שלו "חיתול תאון".
הלהקה שלו מתאמנת במרתף של בית משפחת הפלי, ליד חדרו של רודריק.
מני, אחיו בן השלוש של גרג, אהוב על הוריו במיוחד ומתחמק מעונשים על מעשיו שלפעמים גורמים לגרג צרות רבות.
לפי היומן של גרג, מני מנצל את מעמדו כ"ילד תמים" באופן ציני.
אמו של גרג, סוזן, היא מורה וגננת לשעבר.
למרות שגרג לומד בחטיבת ביניים היא מתייחסת אליו לעיתים כאל ילד קטן.
היא מנהלת טור שבועי על הורות בעיתון המקומי ולא פעם כותבת על גרג באופן פומבי באופן מביך.
אביו של גרג, פרנק, לא פעם מביע אכזבה מההתנהגות של גרג, אותו הוא תופס כ"לא מספיק גבר".
פרנק מכור לג'אנק פוד ומתעניין רבות בכל מה שקשור במלחמת האזרחים האמריקנית.
הוא מחזיק בחדר הכביסה שדה קרב מיניאטורי של מלחמת האזרחים ומבלה שם רבות.
גרג לי הנרי הוא שחקן אופי אמריקאי, וגם מוזיקאי רוק, בלוז וקאנטרי.
הנרי נולד בלייקווד שבמדינת קולורדו.
הוא ידוע בעיקר מהופעתו בתפקיד הרוצח הסדרתי דניס ריידר בסרט הטלוויזיה "The Hunt for the BTK Killer", ומתפקידיו בסרטי קולנוע כגון "פייבאק" ב-1999, ו"תעתועי גוף" בבימויו של בריאן דה פלמה משנת 1984. הנרי המשיך לשתף פעולה עם דה פלמה והופיע בשישה מסרטיו.
בטלוויזיה הופיע הנרי ביותר מ-75 סדרות ותוכניות בהן "הנובוריצ'ים", "פיירפליי", "בנות גילמור", "24", "זאב מעופף", "CSI", "רצח במשיכת קולמוס", "מטלוק", "פרקליטי אל איי", "פלקון קרסט", "בלשים בלילה", "מגנום, בלש פרטי", "עני ועשיר, חלק שני", "המנטליסט", "קאסל", "Glee", "סוכן מחוק" ו-"Breakout Kings".
הנרי גילם את יו פאנטה לצדם של אדי איזרד ומיני דרייבר בסדרת הטלוויזיה "הנובוריצ'ים".
הוא שיחק בתפקיד דובס בסדרה "צווארון לבן" ברשת USA, ובדמות הוליס דויל בסדרה "סקנדל" של רשת ABC.
ב-10 ביוני 2013 החל להופיע בתפקיד הבלש קארל רדיק בסדרת הדרמה "ההריגה".
ב-2014 הופיע בתפקיד קטן בסרט מבית מארוול "שומרי הגלקסיה".
עוד השתתף בסדרה "גיהנום על גלגלים" ובסדרה "המעקב".
בשנת 2021 שיחק הנרי בסדרת הטלוויזיה הישראלית-אמריקאית "פגע וברח" שיצרו ליאור רז ואבי יששכרוף לשירות של נטפליקס.
הנרי נשוי לבמאית התיאטרון האמריקאית ליזה ג'יימס.
בני הזוג חיים בלוס אנג'לס.
שנה שם שם באנגלית תפקיד הערות 1999 Star Trek: Hidden Evil גאל'נה 2012 Lollipop Chainsaw גדעון סטרלינג
גרג ואן אוורמאט הוא רוכב אופני כביש בלגי מקצועי לשעבר.
אלוף אולימפי (ריו 2016) ומנצח מונומנט פריז–רובה בשנת 2017, שנחשב בעיני רבים למרוץ החד יומי החשוב ביותר בעולם.
באותה שנה ניצח עוד מרוצים חד יומיים חשובים כמו גנט–וייפלחם, E3 בינקבנק קלאסיק ואת אומלופ הט ניוסבלד שנתיים ברציפות, ב-2016 ו-2017. הוא ניצח שני קטעים בטור דה פראנס (2015–2016) וההישג הבולט שלו במרוץ קטעים הוא ניצחון במהדורה של 2016 בטירנו–אדריאטיקו.
הישגים אלו ועוד, מחשיבים אותו לאחד הפנצ'רים והקלאסיקנים האיכותיים בעשור השני של המאה ה-21.
ואן אוורמאט נולד לתוך משפחה של רוכבים, אביו, רולנד ואן אוורמאט , היה רוכב קלאסיקות בכיר כמוהו.
סבו מצד אביו, איימה ואן אוורמאט, גם היה רוכב.
וגם סבו מצד אמו, קמיל בוייסה, עסק ברכיבה מקצוענית.
גרג ואן אוורמאט החל לעסוק ברכיבה בגיל 19.
ואן אוורמאט מתמחה בקלאסיקות ובמרוצים חד יומיים כאמור ונחשב לאחד הקלאסיקנים והפנצ'רים הטובים ביותר ב, אך הוא גם ספרינטר לא רע בכלל ויחסית למשקלו גם מטפס סביר.
ואן אוורמאט התחרה במרוצים עד גיל 23 בבלגיה, כגון הרונדה ון פלנדרן עד גיל 23, הלייז'–בסטון–לייז' עד גיל 23, ומרוצים נוספים.
ברונדה ון פלנדרן עד גיל 23 הגיע במקום ה-8, ובלייז' בסטון לייז' הגיע במקום ה-15. הוא התחרה בפלש ארדנס, וסיים במקום ה-8. באליפות אירופה עד גיל 23 שהתרחשה ברוסיה, סיים גם במקום ה-8.
ואן אוורמאט הצטרף לקבוצת בודיסול ששייכת לדרג הקונטיננטל.
בעקבות כך מניין מרוציו עלה.
הוא פתח את העונה עם ניצחון במרוץ החד יומי, קאטקורס.
וסיים 14 ברונדה ון פלנדרן עד גיל 23, בג'ירו דל רגיוני, סיים במקום ה-8 הכללי.
הוא התחרה בטור של בלגיה, בו התחרו קבוצות ורוכבים בכירים, וסיים במקום ה-41 הכללי.
הוא ניצח במרוץ הווילטרופי יונג מאר, וזכה באליפות בלגיה עד גיל 23. אך באליפות אירופה עד גיל 23, סיים רק במקום ה-64. הוא התחרה גם באליפות העולם עד גיל 23, וסיים במקום ה-57.
ואן אוורמאט הצטרף לקבוצת פרידקטור לוטו (כיום לוטו סודאל), וניצח את הקטע ה-5 של הטור של קטר.
הוא סיים רביעי במרוץ הנוקר קורס, ושלישי במרוץ הרונדה ון הט גרון הרט.
הוא ניצח את הקטע השני בטור של וואלני, וניצח את המרוץ החד יומי הגרמני, רונדה אום דיי היינלייט.
וגם את מרוץ הזיכרון של ריק ואן סטינברגן.
באליפות העולם שנערכה בשטוטגרט, סיים במקום ה-57.
ואן אוורמאט ניצח את הקטע ה-3 של הטור של בלגיה, ואת הקטע ה-3 בטור של וואלני.
בנוסף לכך, ניצח את הקטע השני של הטור ד'לאן.
הוא נבחר לראשונה לגראנד טור, כאשר באוגוסט התחרה בוואלטה אספנייה, ואף ניצח את הקטע ה-9 וזכה בקטגוריית המאיצים.
באליפות העולם שנערכה באיטליה, סיים במקום ה-17.
ואן אוורמאט סיים שני בקטע ה-5 של הוואלטה אלגראבה, וסיים רביעי באומלופ הט ניוסבלד.
הוא סיים במקום ה13 במילאנו – סן רמו, ונבחר בהמשך העונה לטור דה סוויס, התוצאה הטובה ביותר שלו הייתה מקום 6 בקטע ה-3. הוא הגיע רביעי במרוץ החד יומי, האלה - אינגואיגם, והגיע באותו מיקום באליפות בלגיה.
הוא נבחר לטור דה פראנס לראשונה בקריירתו, והתוצאות הטובות ביותר שלו היו מקומו ה-4 בקטע ה-19, ומקומו ה-7 בקטע ה-9. הוא סיים במקום ה-86 הכללי.
באליפות העולם שנערכה במנדריסיו, סיים במקום ה-44.
ואן אוורמאט סיים 7 בקטע נגד השעון בטור של עומאן, וסיים במקום ה-13 בסטראדה ביאנקה.
הוא סיים 12 בדירוג הכללי של טירנו–אדריאטיקו, 11 בדוואר דור פלנדרן, ו-8 בחץ ברמבנט.
בטור של שווייץ, סיים בקטע ה-6 במקום השלישי.
במרוץ ההאלה אינגואיגם, סיים במקום ה-3. באליפות בלגיה הגיע במקום הרביעי, בקלאסיקה סן סבסטיאן, הגיע במקום ה-11. הוא התחרה שוב בוואלטה אספנייה, וסיים במקום ה-3 בקטע ה-10 וה-18. באליפות העולם שהתקיימה בגילונג (אוסטרליה), סיים במקום ה-5. ואן אוורמאט חתם את עונתו עם המקום ה-15 בג'ירו די לומברדיה.
בעונת 2011 ואן אוורמאט הצטרף לקבוצת בי.אמ.סי מדרג הוורלד טור.
הוא סיים 9 בסטראדה ביאנקה, 9 במילאנו – סן רמו, ו-7 בלייז'–בסטון–לייז'.
הוא סיים 2 בדירוג הכללי של הטור של בלגיה.
וניצח את הקטע ה6 של הטור של אוסטריה.
הוא ניצח את הקטע ה5 של הטור דה וואלני, ובעקבות כך גם את המרוץ כולו.
הוא סיים 2 בקלאסיקה סן סבסטיאן.
ואן אוורמאט נבחר לוואלטה אספנייה, והתוצאה הטובה ביותר שלו הייתה המקום ה-7 בקטע ה-12. הוא ניצח במרוץ פריז–טור, סיים במקום השני בגראן פיימונטה ובמקום ה-12 בג'ירו די לומברדיה.
ואן אוורמאט סיים שני בקטע הראשון של הוואלטה או אלגראבה, וסיים חמישי באומלופ הט ניוסבלד, ו-5 בסטראדה ביאנקה.
הוא סיים רביעי ברונדה ון פלנדרן, ו-5 בחץ ברמבנט.
בנוסף לכך סיים 2 בגראנד פרי של קוויבק, ו-2 בגראנד פרי של וואלני.
סגר את עונתו עם מקום 6 בפריז–טור.
ואן אוורמאט היה חלק מסגל קבוצתו שניצחה בנגד השעון הקבוצתי.
הוא סיים חמישי באומלופ הט ניוסבלד, ו-6 בסטראדה ביאנקה.
הוא סיים שלישי בגנט–וייפלחם, שביעי ברונדה ון פלנדרן, רביעי בפריז–רובה ו-6 בחץ ברמבנט.
הוא סיים שביעי באליפות בלגיה, וניצח את הקטע ה-3 וה-5 בטור של וואלני, ובעקבות כך ניצח גם בדירוג המאיצים ואת הדירוג הכללי.
הוא ניצח את הקטע הראשון של הטור של יוטה, וסיים 3 בגרנד פרי קוויבק, ו-4 בגרנד פרי מונטריאול.
ואן אוורמאט סיים שני באומלופ הט ניוסבלד, ושני ברונדה ון פלנדרן, לאחר שרק פביאן קנצ'לרה היה מהיר ממנו בספרינט.
הוא נבחר שוב לטור דה פראנס, וסיים במקום ה-2 בקטע השני, ובמקום ה-3 בקטע ה-9. ואן אוורמאט השיג 153 נקודות, שהספיקו לו למקום ה-9 (קטגוריית המאיצים).
הוא סיים 8 בקלאסיקה סן סבסטיאן, וניצח את הקטע ה-5 בטור של אנקו.
הוא ניצח את הגראנד פרי וואלני, ואת הפרימוס קלאסיק אימפאניס.
ואן אוורמאט סיים במקום ה-5 באליפות העולם בפונפראדה (ספרד).
ואן אוורמאט סיים 6 באומלופ הט ניוסבלד, והשיג את התוצאה הטובה ביותר שלו בסטראדה ביאנקה, כאשר סיים במקום השני.
בטירנו–אדריאטיקו, ניצח את הקטע ה-3 וסיים 5 בקטגוריית המאיצים.
ברונדה ון פלנדרן, סיים בפעם השנייה ברציפות על הפודיום, כאשר הגיע במקום ה-3. הוא סיים על הפודיום גם בפריז–רובה, וסיים 5 במרוץ אמסטל גולד.
בטור של בלגיה, ניצח את הקטע האחרון ואת המרוץ כולו.
באליפות בלגיה, סיים במקום ה-3. הוא השתתף בפעם השלישית בטור דה פראנס, וניצח את הקטע ה-13 לאחר שהקדים את פטר סאגאן.
אך לא סיים את הקטע ה16, ובכך פרש מהמרוץ.
זה היה הגראנד טור הראשון והיחיד בקריירה שואן אוורמאט התחיל לא סיים.
הוא סיים 3 במרוץ הפריז–טור.
לאחר שנים של ניסיונות, הצליח סוף סוף גרג ואן אוורמאט לנצח את מרוץ האומלופ הט ניוסבלד, כשהוא מקדים את פטר סאגאן וטיש בנוט.
הוא סיים במרוץ הסטראדה ביאנקה במקום ה-6, בטירנו–אדריאטיקו, ניצח ואן אוורמאט את הקטע ה-6 והיה חלק מסגל קבוצתו שניצחה את נגד השעון הקבוצתי, בעקבות כך, ואן אוורמאט ניצח את המרוץ כולו לאחר שהשלב ההררי היחיד במרוץ, בו צפוי היה שיאבד את ההובלה, בוטל.
במילאנו–סן רמו הגיע במקום השישי, לאחר שארנו דמאר ניצח.
הוא סיים 9 בגנט–וייפלחם, וסיים 3 באליפות בלגיה.
בקטע ה-5 של הטור דה פראנס, ניצח את הקטע לאחר שברח לתומאס דה חנט, וניצח את הקטע.
הוא סיים 5 בקלאסיקה סן סבסטיאן, אך באולימפיאדת ריו, ניצח את מקצה אופני הכביש, לאחר שגבר על יאקוב פוגלסן ועל רפא מייקה בספרינט.
לאחר מכן, סיים שני בגרנד פרי קוויבק, וניצח את גרנד פרי מונטריאול.
ואן אוורמאט הגן על תוארו כמנצח האומלופ הט ניוסבלד, כאשר ניצח שוב.
גם הפעם פטר סאגאן היה שני, וספ ואנמרקה סגר את הפודיום.
הוא סיים 7 בקורנה–בריסל–קורנה, ושני בסטראדה ביאנקה.
הוא ניצח את מרוץ הגנט–וייפלחם, ואת הE3 בינקבנק קלאסיק.
בנוסף לכך, ניצח גם את מרוץ הפריז–רובה, והיה קרוב להשלים רצף חלומי שכמוהו לא נראה כבר שנים, ולנצח גם את הרונדה ון פלנדרן, אך בסוף סיים שני, אחרי פיליפ ז'ילבר.
בנוסף לכך, סיים 11 במרוץ אמסטל גולד, ובמקום ה-12 בלייז'–בסטון–לייז'.
הוא ניצח את הקטע ה2 וה4 בטור של לוקסמבורג, ובעקבות כך ניצח את הדירוג הכללי ואת דירוג המאיצים.
הוא התחרה שוב בטור דה פראנס, והתוצאה הבכירה שלו הייתה מקום 2 בקטע ה-14, אחרי מייקל מת'יוס.
באליפות העולם שהתקיימה בברגן, סיים במקום ה-6.
בעונה זו, ניצח את הקטע ה3 בטור של עומאן.
הוא סיים 3 בE3 בינקבנק קלאסיק, 14 בגנט–וייפלחם, 8 בדווארס דור פלנדרן, 5 ברונדה ון פלנדרן, 4 בפריז–רובה, ו-14 במרוץ אמסטל גולד.
הוא ניצח את טור דה יורקשייר וגם את קטגוריית הנקודות בו.
הוא השתתף בטור דה פראנס בפעם השישית, ולאחר שקבוצתו ניצחה את נגד השעון הקבוצתי בקטע ה-3, עבר ללבוש את החולצה הצהובה.
עליה שמר עד הקטע ה-11, ואף הגדיל את הפער בקטע ה-9. בסופו של דבר סיים במקום ה-28 הכללי.
הוא סיים 4 בקלאסיקה סן סבסטיאן.
2 בגרנד פרי קוויבק ו-3 בגרנד פרי מונטריאול.
ואן אוורמאט היה אחד מהרוכבים הבודדים בקבוצה שהמשיכו לרכוב ב-BMC גם לאחר מיזוגה עם קבוצת CCC הפולנית, שבפועל CCC היא בעלת השליטה.
בעונה עצמה, ואן אוורמאט ניצח את הקטע השני והשלישי של לוקסמבורג ואת המרוץ כולו, בנוסף לכך ניצח את הקטע השלישי של וואלטה ולנסיה.
התוצאה הבכירה שלו בקלאסיקות האביב, הייתה המקום ה-3 ב-E3 בינקבנק קלאסיק.
הוא ניצח את הקטע הרביעי בטור של יורקשיר, ובטור דה פראנס, ההישג הבכיר שלו היה מקומו ה-3 בקטע ה-17. אך בקטע הראשון לקח את מרבית הנקודות על מלך ההר, ולבש את החולצה המנוקדת בקטעים 2–3. ואן אוורמאט ניצח את המרוץ החד יומי הקנדי, גרנד פרי מונטריאול.
ב-2020, הוא הוביל את CCC בקלאסיקות, עם מקום 13 באומלופ הט ניוסבלד, שמיני בסטראדה ביאנקה, שלישי בגראן טריטיקו לומברדו ושמיני ב-מילאנו – סן רמו.
לאחר מכן סיים שני בטור דה וואלני, 20 שניות מארנו דמאר המנצח.
בטור דה פראנס, סיים רביעי בקטע השני, כשהוא מוביל את הפלוטון שהגיע 2 שניות אחרי ז'וליאן אלאפיליפ המנצח ומארק הירשי.
בקטע ה-6 סיים שלישי לאחר שהיה חלק מקבוצת הבריחה של הקטע, 2:15 דקות מאלכסיי לוצנקו המנצח.
גם בקטע ה-19 סיים בתוך העשירייה הראשונה עם מקום רביעי, 53 שניות מסורן קראו אנדרסן המנצח.
את הטור סיים ואן אוורמאט במקום ה-50. ואן אוורמאט אמור היה לסיים את עונתו לאחר השתתפות בקלאסיקות שנדחו לסוף העונה, אך שבר בחוליה ופגיעה בריאה סיימו את עונתו מוקדם מהצפוי, מה שגרם לואן אוורמאט לפספס לראשונה את הרונדה ון פלנדרן, מרוץ בו השתתף מאז שהפך למקצוען ב-2007.
ב-2021 הצטרף ואן אוורמאט לקבוצת AG2R Citroën הצרפתית בחוזה לשלוש שנים, במטרה להוביל את קבוצת הקלאסיקות שנבנתה שם.
אולם, הישגיו בשלוש שנים אלו היו מועטים יחסית.
ב-2021 הוא סיים במקום השלישי ברונדה ון פלנדרן, ב-2022 הוא סיים שלישי באומלופ הט ניוסבלד וב-2023, שנתו האחרונה כרוכב מקצועני, ניצח במרוץ החד-יומי בדרגה 1.1, Boucles de l'Aulne - Châteaulin.
גרג ויטינגטון הוא כדורסלן אמריקאי, המשחק בפלנסיה.
הוא שיחק בקבוצות בליגת הפיתוח של ה-NBA (בה זכה עם סו פולס סקייפורס באליפות), באוסטרליה, ביפן, בישראל (בה סיים כמלך הריבאונדים בעונת ), בטורקיה, ב-NBA וברוסיה.
במאי ויוני 2015 השתתף ויטינגטון באימונים לפני הדראפט עם אינדיאנה פייסרס ועם בוסטון סלטיקס, אך בסופו של דבר הוא לא נבחר בדראפט והצטרף למיאמי היט לליגת הקיץ.
בתשעה משחקים הוא קלע 9.1 נקודות, 6.2 ריבאונדים, 2.0 אסיסטים, 1.4 חטיפות ו-1.3 חסימות למשחק.
מאוחר יותר הוא הצטרף למחנה האימונים בהיט והופיע בארבעה משחקי הכנה לעונה, אך בסופו של דבר לא שיחק בקבוצה ועבר לקבוצת ליגת הפיתוח שלה, סו פולס סקייפורס.
אחרי 10 משחקים טובים בליגה, פציעה ביד באמצע דצמבר גרמה לו להחמיץ חודשיים של פעולה.
הסקייפורס סיימו את העונה הסדירה עם מאזן 40–10, הטוב ביותר בליגה, עלו לפלייאוף וניצחו בגמר 2–1 את לוס אנג'לס די-פנדרס וזכו באליפות הראשונה שלהם.
ב-34 משחקים בסקייפורס הוא העמיד ממוצעים של 13.5 נקודות, 7.6 ריבאונדים, 2.4 אסיסטים, 1.9 חטיפות ו-1.0 חסימות למשחק.
בסיום העונה הוא זכה בתואר הרוקי המוביל בליגת הפיתוח.
עונת 2016/2017 – סידני קינגס, סו פולס סקייפורס
אחרי עונת 2015/16 החליט ויטינגטון שלא להשתתף בפעילות ליגת הקיץ ובמקום זאת התאמן בביתו במרילנד, עם שחקנים כמו ויקטור אולדיפו וג'רמי גרנט.
ב-13 באוגוסט 2016 חתם ויטינגטון בסידני קינגס מה-NBL לעונה אחת.
ב-20 באוקטובר ויטינגטון קלע שיא עונתי של 22 נקודות בניצחון 92–78 על ניו זילנד ברייקרס.
ב-5 בנובמבר הוא קבע שיא עונתי של 16 ריבאונדים בהפסד 64–57 לקייפרנס טייפנס.
הוא הופיע בכל 28 המשחקים בקינגס והעמיד ממוצעים של 11.5 נקודות, 6.4 ריבאונדים, 1.8 אסיסטים ו-1.5 חטיפות למשחק, אך הקינגס לא עלו לפלייאוף.
בסוף העונה באוסטרליה חזר ויטינגטון לסקייפורס.
בתשעה משחקים בסקייפורס עד לסיום העונה הוא העמיד ממוצעים של 13.6 נקודות, 5.7 ריבאונדים, 2.0 אסיסטים ו-1.0 חטיפות למשחק.
ב-28 ביולי 2017 חתם ויטינגטון בלבאנגה הוקאידו מליגת העל היפנית בכדורסל.
הוא עזב את הקבוצה בינואר 2018 לאחר שהעמיד ממוצעים של 11.0 נקודות, 6.1 ריבאונדים ו-1.8 אסיסטים ב-18 משחקים.
ב-20 בספטמבר 2018 חתם ויטינגטון לעונת בהפועל גלבוע גליל מליגת העל בכדורסל.
ב-15 באפריל 2019, ויטינגטון רשם שיא קריירה של 29 נקודות, כשהוא קולע 10 מ-17 (58%) מהשדה, יחד עם 14 ריבאונדים, 5 אסיסטים ו-2 חסימות בניצחון 93–96 על עירוני נהריה.
לאחר מכן הוא זכה בתואר ה-MVP של המחזור ה-27. ב-30 משחקים הוא הוביל את הליגה במדד (24.6) וריבאונדים (9.6).
הוא גם סיים כקלע השלישי (18.4), עם קליעה של 41.5 אחוז מטווח שלוש נקודות.
ב-12 באוגוסט 2019 חתם ויטינגטון בגלאטסראיי מליגת העל הטורקית בכדורסל והיורוקאפ.
הוא עזב את הקבוצה בינואר 2020. ב-14 משחקי ליגה רשם ממוצעים של 12.4 נקודות, 4.9 ריבאונדים, 1.6 אסיסטים ו-1.0 חטיפות למשחק.
הוא קלע גם ממוצעים של 12.5 נקודות, 6.4 ריבאונדים, 1.5 אסיסטים ו-1.3 חטיפות ב-11 משחקי יורוקאפ.
ב-24 בנובמבר 2020 חתם ויטינגטון על חוזה דו כיווני לעונת 2020/2021 עם דנוור נאגטס מליגת ה-NBA.
ב-9 באפריל 2021 שוחרר מהקבוצה.
ב-30 ביוני 2021 חתם ויטינגטון בלוקומוטיב קובאן מהליגה המאוחדת של VTB והיורוקאפ.
בעונת 2022/2023 חתם ויטינגטון בהפועל באר שבע מליגת העל בכדורסל.
בעונת 2023/2024 האריך את חוזהו בהפועל באר שבע.
עקב מלחמת "חרבות ברזל", ויטינגטון עזב את הפועל באר שבע וחתם בפלנסיה מליגת העל הספרדית בכדורסל..
מרבית ספריו הם ספרי מתח.
התסריטים שכתב כוללים עיבוד תסריט קולנועי לספרו יתום X, עיבוד טלוויזיוני לספר "דגלים שחורים: עליית דאעש" של הסופר והעיתונאי ג'ובי ווריק ותסריט לסרט שיצא לאקרנים בשנת 2017 "הספר של הנרי".
הורביץ אף כתב ספרי קומיקס למו"לים מפורסמים של ספרי קומיקס כ-DC קומיקס ומארוול קומיקס.
הורביץ גדל באזור מפרץ סן פרנסיסקו, כיום הוא גר עם משפחתו בלוס אנג'לס.
הוא נשוי ואב לשתי בנות הורביץ הוא בוגר אוניברסיטת הרווארד.
הורביץ חיבר את הספרים "המגדל", "דקות לשרוף", "אל תזיק", "סעיף ההרג", "התוכנית", "פותר בעיות", "ירייה אחרונה", "סופר הפשע", "סומך על אף אחד", "אל תסתכל אחורה", וסדרת הספרים "פרויקט X".
ספריו נבחרו לרשימת הספרים הטובים ביותר של השנה על ידי אגודת סופרי המתח הבינלאומית (ITW), היו מועמדים לפרס ה-CWA - פגיון הפלדה על שם איאן פלמינג.
נבחרו לארבעה מועדוני ספרים גדולים לספרות ותורגמו ל-28 שפות.
הזכויות לספרו "פרויקט X" משנת 2016 נרכשו על ידי אולפני האחים וורנר.
השחקן בראדלי קופר צפוי לביים את הסרט, בעוד הורביץ יכתוב את העיבוד לתסריט.
הורוויץ כתב חוברות קומיקס על דמויותיהם של "וולברין", "המעניש", ו-"Foolkiller" עבור מארוול קומיקס, ופרסם מאמרים אקדמיים על שייקספיר.
הוא לימד כתיבה במחלקה לאנגלית של USC והעביר הרצאות אורח באוניברסיטאות UCLA והרווארד.
הוא גם כתב והפיק את העונה השנייה של תוכנית הטלוויזיה "V".
הורביץ היה אחד הכותבים של סדרת חוברות הקומיקס באטמן: האביר האפל לחברת הקומיקס DC בשנת 2012.
סדרת ספרי המתח "פרויקט X"
סיפורים קצרים של "פרויקט X"
"סופר הפשע" (המכונה גם "אני רואה אותך", ובעברית "אבל מי זוכר"), יוני 2008
"הם צופים" (כותר בבריטניה בשם "Or She Dies"), אפריל 2011
"אל תביטי לאחור", אוגוסט 2014
"וולברין: Switchback" מספר 1, 2009
גרגורי דונובן "גרג" אוסטרטאג הוא כדורסלן עבר אמריקאי, אשר שיחק בליגת ה-NBA בין השנים 1995–2006. ב-10 מתוך 11 עונותיו ב-NBA שיחק עבור יוטה ג'אז, וממוצעים הכוללים לאורך הקריירה הם 4.6 נקודות, 5.5 ריבאונדים ו-1.7 חסימות למשחק.
בין השנים 1991–1995 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל רוי ויליאמס.
בעונת 1992/1993 העפיל עם הקבוצה לפיינל פור טורניר אליפות המכללות, אך היא הפסידה במשחק חצי הגמר מול האלופה שבדרך, אוניברסיטת קרוליינה הצפונית.
בשתי עונותיו האחרונות בליגת המכללות הפך לשחקן חמישייה קבוע בקנזס, והעמיד ממוצעים של 10.0 נקודות, 8.2 ריבאונדים ו-2.8 חסימות למשחק.
לאורך קריירת המכללות השיג 258 חסימות בסך הכול, אשר בעת סיום לימודיו הציבו אותו במקום הראשון בתולדות מחוז ה-"Big Eight".
בדראפט ה-NBA 1995 נבחר אוסטרטאג בבחירה ה-28, על ידי יוטה ג'אז.
בעונתו השנייה ביוטה זכה למקום קבוע בחמישייה הפותחת של הקבוצה, לצדם של ג'ון סטוקטון, ג'ף הורנסק, בראיון ראסל וקארל מלון, ורשם ממוצעים של 7.3 נקודות, 7.3 ריבאונדים ו-2.0 חסימות למשחק.
באותה עונה סייע לג'אז להעפיל לגמר ה-NBA, לראשונה בתולדות המועדון, לאחר שגברו על לוס אנג'לס קליפרס, לוס אנג'לס לייקרס ויוסטון רוקטס בשלושת הסיבובים הראשונים של הפלייאוף.
בסדרת הגמר הפסידה יוטה מול שיקגו בולס, בתוצאה 2–4. בעונה העוקבת, , שחזרה הקבוצה את הישג ההעפלה לשלב הגמר, בו הפסידה בשנית מול הבולס, בתוצאה זהה.
בקיץ 1998 חתם אוסטרטאג על הארכת חוזה ביוטה ל-6 עונות נוספות, עבור כ-39 מיליון דולר.
לאורך תקופת חוזהו הציג יכולת מאכזבת, בין היתר בשל כושרו הגופני הירוד, והעמיד ממוצעים כוללים של 5.0 נקודות, 6.0 ריבאונדים ו-1.9 חסימות למשחק כשחקן ספסל.
בחמש מתוך 6 העונות העפילו הג'אז לפלייאוף, אולם באף אחת מהן לא צלחה את שלב חצי גמר המערב.
ביולי 2004, לאחר 9 עונות ביוטה, חתם אוסטרטאג על חוזה בסקרמנטו קינגס.
בעונתו היחידה בקבוצה שימש כשחקן ספסל זניח, וקלע 1.6 נקודות משחק בלבד.
באוגוסט 2005 הועבר יחד עם בובי ג'קסון בטרייד לממפיס גריזליס, ומיד לאחר מכן נשלח בחזרה ליוטה ג'אז במסגרת טרייד בין חמש קבוצות.
בעונתו האחרונה ב-NBA, , קלע 2.4 נקודות למשחק עבור הג'אז.
בדצמבר 2011 חזר לשחק כדורסל לאחר היעדרות של 5 שנים, וחתם על חוזה בקבוצת טקסס לג'נדס מליגת הפיתוח של ה-NBA.
בעשרת משחקיו בליגת הפיתוח רשם ממוצעים של 4.3 נקודות ו-5.0 ריבאונדים למשחק, בטרם פרש ממשחק באופן סופי.
ביוני 2002, בעודו שחקן יוטה ג'אז, אוסטרטאג תרם כליה לאחותו הצעירה אשר חלתה בסוכרת מסוג 1. לאחר ההתאוששות מהניתוח חזר אוסטרטאג לשחק כרגיל, והחמיץ משחק אחד בלבד בעונת העוקבת.
גרג טולנד היה צלם קולנוע אמריקאי.
הוא נבחר לאחד מעשרת צלמי הקולנוע המשפיעים בכל הזמנים, ובמהלך 12 שנים הוא היה מועמד לשישה פרסי אוסקר לצילום הטוב ביותר, וזכה פעם אחת עבור הסרט "אנקת גבהים" מ-1939.
טולנד נודע בזכות השימוש החדשני שלו בטכניקות צילום כמו מיקוד עמוק (Deep Focus).
דוגמאות לחדשנותו ניתן למצוא בעבודתו ב"האזרח קיין (1941)" של אורסון וולס, "שנות חיינו היפות ביותר" של ויליאם ויילר ו"ענבי זעם של ג'ון פורד.
טולנד נולד בצ'ארלסטון, אילינוי ב־29 במאי 1904 לג'ני, עוזרת בית, ופרנק טולנד.
אמו עברה לקליפורניה מספר שנים לאחר שהוריו התגרשו בשנת 1910.
במהלך שנות השלושים טולנד היה לצלם הצעיר ביותר שעבד בהוליווד ועד מהרה הפך גם לאחד המבוקשים ביותר.
בפרק זמן של שבע שנים (1936–1942) היה מועמד חמש פעמים לפרס האוסקר, וזכה על עבודתו ב"אנקת גבהים", עיבוד ליצירתה של אמילי ברונטה.
הוא עבד עם רבים מהבמאים הגדולים של תור הזהב ההוליוודי, ביניהם ג'ון פורד, הווארד הוקס, אריך פון שטרוהיים, קינג וידור, אורסון וולס וויליאם ויילר .
זמן קצר לפני מותו, עסק טולנד בפיתוח עדשת "המיקוד האולטימטיבי", שהופכת חפצים קרובים וגם רחוקים לחדים באותה מידה.
הוא נשא בארנקו פיסת סרט שצולמה בעדשה זו.
זה היה צילום של פנים שניצבו במרחק סנטימטרים ספורים מהעדשה ומאחוריהן, במרחק של כמאה מטרים עמד קיר שניתן היה להבחין בו בפרטים העדינים ביותר, הכל במיקוד מושלם.
טולנד נפטר בשנתו בגיל 44, מהתקף לב.
כמה היסטוריונים של הקולנוע סבורים שגאונותו החזותית של האזרח קיין נבעה בעיקר מתרומתו של טולאנד, יותר משל זו של אורסון וולס.
עם זאת, חוקרי וולס רבים גורסים שהסגנון החזותי של קיין דומה לרבים מסרטיו האחרים של וולס, ועל כן משייכים את הסגנון לטביעת ידו הייחודית של וולס.
ואף על פי כן, סרטיו של וולס הדומים ביותר מבחינה חזותית לאזרח קיין (האמברסונים המופלאים, הזר ומגע של רשע) צולמו על ידי צלמים ששיתפו פעולה עם טולנד (סטנלי קורטז וראסל מטי, בהתאמה).
אין עוררין על כך שטולנד תרם רבות ממומחיותו הטכנית לוולס, כדי שיוכל להגשים את חזונו.
שנים לאחר מכן, הודה וולס כי טולנד יעץ לו בסתר באשר למיקומי המצלמה ואפקטים של תאורה כדי שלא להביך את הבמאי הצעיר מול הצוות עתיר הניסיון.
טכניקות הצילום של טולנד היו מהפכניות.
צלמי הקולנוע לפניו השתמשו בעומק שדה רדוד כדי ליצור שכבות שונות של עומק על המסך, באמצעותן יצרו רושם של מרחב, כמו גם הדגשת העיקר בתמונה, באמצעות הותרת הפרטים הלא חשובים מחוץ לפוקוס.
במערכי התאורה של טולנד, הצללים הפכו לכלי מרתק ביותר, הן מבחינה דרמטית והן מבחינה חזותית.
טולנד השתמש בהם כדי להפריד בין החזית לרקע וכך יצר מרחב בתוך תמונה דו-ממדית, תוך שמירה על מיקוד חד לכל עומק התמונה.
טולנד שפע המצאות באזרח קיין.
בשל המיקוד העמוק והשימוש בעדשות בעלות פרספקטיבה רחבה, נראו בסרט גם תקרות בימת הצילומים, עניין מהפכני בזמנו.
מכיוון שהתקרות לא צולמו עד אז, נהגו להציב בהן את המיקרופונים.